कोरोना: 24 घंटे में 25,166 नए मामले सामने आए, पिछले 154 दिनों में सबसे कम आंकड़ा
देश में सक्रिय मामले घटकर 3,69,846 रह गए हैं। रिकवरी रेट 97.51% है। वहीं पिछले 24 घंटे में 25,166 नए कोविड मामले सामने आए हैं।
नई दिल्ली: देश में पिछले 24 घंटों में 25,166 नए कोविड मामले सामने आए, जो पिछले 154 दिनों में सबसे कम आंकड़ा है। सक्रिय मामले घटकर 3,69,846 रह गए हैं। रिकवरी रेट 97.51% है। वहीं पिछले 24 घंटे में 437 और लोगों की मौत होने के बाद मृतकों की संख्या बढ़कर 4,32,079 हो गई है।पिछले 24 घंटे में कोरोना वायरस के एक्टिव मामलों की कुल संख्या में 12,101 मामलों की कमी दर्ज की गई है। केंद्रीय स्वास्थ्य मंत्रालय के ताजा आंकड़ों के अनुसार यह जानकारी सामने आयी है। मंगलवार सुबह आठ बजे अपडेट किए गए आंकड़ों के मुताबिक, कोविड-19 के 437 और मरीजों की मौत के साथ देश में इस महामारी से मरने वालों की संख्या बढ़कर 4,32,079 हो गई है। स्वास्थ्य मंत्रालय ने कहा कि उपचाराधीन मरीजों की संख्या घटकर 3,69,846 रह गई है, जो 146 दिनों में सबसे कम है। यह संक्रमण के कुल मामलों का 1.15 प्रतिशत है, जो मार्च 2020 के बाद सबसे कम है। पिछले 24 घंटे की अवधि में कोविड-19 के उपचाराधीन मरीजों की कुल संख्या में 12,101 की कमी आई है। इसके अलावा, सोमवार को कोविड-19 के लिये 15,63,985 नमूनों की जांच की गई, जिससे देश में कोविड-19 का पता लगाने के लिए अब तक की गईं जांच की कुल संख्या बढ़कर 49,66,29,524 हो गई। दैनिक संक्रमण दर 1.61 प्रतिशत दर्ज की गई। पिछले 22 दिनों से यह तीन फीसदी से नीचे रही है। स्वास्थ्य मंत्रालय के मुताबिक साप्ताहिक संक्रमण दर 1.98 प्रतिशत दर्ज की गई। पिछले 53 दिनों से यह तीन फीसदी से नीचे रही है। आंकड़ों के अनुसार, बीमारी से स्वस्थ होने वाले लोगों की संख्या बढ़कर 3,14,48,754 हो गई, जबकि मृत्यु दर 1.34 प्रतिशत है। मंत्रालय ने कहा कि राष्ट्रव्यापी टीकाकरण अभियान के तहत अब तक कोविड-19 टीकों की कुल 55.47 करोड़ खुराक दी गई हैं, जिसमें पिछले 24 घंटों में 88.13 लाख से अधिक खुराक दी गई हैं, जो कि एक दिन में अब तक का सबसे अधिक टीकाकरण है। भारत में कोविड-19 मामलों का आंकड़ा सात अगस्त, 2020 को 20 लाख, 23 अगस्त को 30 लाख, पांच सितंबर को 40 लाख और 16 सितंबर को 50 लाख को पार कर गया था। यह 28 सितंबर को 60 लाख, 11 अक्टूबर को 70 लाख को पार कर गया था। इसने 29 अक्टूबर को 80 लाख, 20 नवंबर को 90 लाख और 19 दिसंबर को एक करोड़ का आंकड़ा पार किया था। देश में संक्रमण की संख्या चार मई को दो करोड़ और 23 जून को तीन करोड़ के आंकड़े को पार कर गई थी।